Պարոն Գրիգորյանը ողջունելով հյուրերին, իր գոհունակությունն է հայտնել երկու քաղաքապետարանների, մայրաքաղաքներ Երևանի և Ստեփանակերտի միջև օրեցօր ամրապնդվող բարեկամության և համագործակցության խորացման առնչությամբ, այդ համատեքստում կարևորելով գործընկերոջ` Տարոն Մարգարյանի անձնական ներդրումն ու աջակցությունը: Նա բարձր է գնահատել նաև Երևանի վարչական շրջանների հետ սկզբնավորված փոխգործակցությունը, որը կարճ ժամանակահատվածում շոշափելի արդյունքներ է տվել և ամենատարբեր ոլորտներում զարգացման լայն հեռանկարներ են ակնկալվում: